Yvia

Yvia on yksi eteläisimmistä saarista. Yvian kasvillisuus on runsasta ja rönsyilevää, paljon hedelmiä tuottavia puita kasvaa jokapaikassa. Yvian ilmasto on vuodenajasta riippuen lämmin tai paahtavan kuuma, mittari ei koskaan näytä alle 12 astetta. Sateet kuitenkin tuovat helpotusta kuumuuteen.

Yvian valtaapitävä suku on Opeos, ja he pitävät kuria yllä tällä rappiollisella saarella.

Kaikissa kaupungeissa on vähintään yksi bordelli ja oopiumluola jotka ovat kaikki Opeoksen suvun hallinnassa.



Saaren talous on vakaa, sillä Yvia tunnetaan myös nimellä Nautintojen Saari. Maailman kauneimmat kurtisaanit asuvat täällä, ja tuovat asiakkaita tasaisena virtana.

Arkkitehtuuri on kehittynyttä ja ylellistä. Rakennukset ovat useimmiten hiekanvärisiä, joissa käytetään seinissäkin kultaa tuomassa dekadenssia.

Kulttuuri on Yviassa hyvin rappiollista, kaikissa muodoissaan se ylistää naisen ja miehen kauneutta, yleensä eroottisella tavalla. Maalauksissa käytetään voimakkaita värejä, kuvataiteessa useimmiten esitetään alastomia vartaloita, ja lyyrisesti kaikki on hyvin seksikästä.

Ruokakulttuuri on hyvin mausteista ja värikästä. Paljon tulisia vihanneksia yhdistettynä yksinkertaisiin ruokiin. Lihaa käytetään kovin vähän, sillä se pilaantuu nopeasti näin kuumassa ilmastossa.